**ZAPISNIK**

**sa 13. sjednice Školskog odbora OŠ Čista Velika**

13. sjednica Školskog odbora OŠ Čista Velika (u daljnjem tekstu: Školski odbor) održana je 13. studenog 2014. godine u prostorijama OŠ Čista Velika, u Čistoj Velikoj s početkom u 09:07 sati.

Sjednici su nazočni: Andrijana Šunjara, predsjednica Školskog odbora; Magdalena Biluš, Neven Storić, Ante Škarić, Šime Šunjerga, članovi; Marijan Belamarić, ravnatelj, Silvio Šoda, tajnik škole, Marjan Slavica, voditelj računovodstva.

Nisu nazočni: Ante Tabula i Luka Bilać.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 12. sjednice
2. Rješavanje natječaja za voditelja računovodstva na neodređeno puno radno vrijeme (40 sati tjedno)
3. Rješavanje natječaja za učitelja fizike na neodređeno nepuno radno vrijeme (08 sati tjedno)
4. Prethodna suglasnost Školskog odbora za zapošljavanje učiteljice geografije na neodređeno nepuno radno vrijeme (15 sati tjedno)
5. Prethodna suglasnost Školskog odbora za zapošljavanje učiteljice hrvatskog jezika na neodređeno puno radno vrijeme (40 sati tjedno)
6. Rebalans Financijskog plana za 2014. godinu
7. Financijski plan za 2015. godinu
8. Razno

**Ad.1**. Na zapisnik sa 12. sjednice, nitko od nazočnih članova Školskog odbora nije imao nikakve primjedbe, te je isti jednoglasno usvojeni.

**Ad.2.** Na natječaj za radno mjesto voditelja računovodstva pristiglo je 13. molbi, od kojih 8. nije dostavilo potpunu dokumentaciju i to:

* SANDRA KORPAR – diplomirana ekonomistica, iz Prvić Šepurine
* IRIS PRGIN – diplomirana ekonomistica, iz Šibenika
* LJUDMILA KITCHINO – stručna specijalistica menadžmenta, iz Vodica
* SANJA BRKIĆ-PANCIROV – diplomirana ekonomistica, iz Šibenika
* MARIJANA ANTULOV – diplomirana ekonomistica, iz Zatona kod Šibenika
* DANIJELA ČOGELJA ŠANIĆ – diplomirana ekonomistica, iz Šibenika
* NEDA MARIĆ – stručna prvostupnica ekonomije, iz Vukšića
* ANTONIJA JURIČEV TALIJAŠ – iz Vodica

a jedan kandidat ne zadovoljava uvjete natječaja zbog neodgovorajuće stručne spreme i to:

* SLAVICA MILIĆ – stručna specijalistica javne uprave, iz Tribunja.

Njihove molbe nisu razmatrane.

Ostale 4. molbe uzete su u razmatranje i to:

* JOSIPA LACMANOVIĆ – stručna specijalistica menadžmenta, iz Šibenika
* TOMISLAV IMREK – magistar ekonomije, iz Vinkovaca
* MIRELA PILIPOVIĆ – diplomirana ekonomistica, iz Polače
* MARJAN SLAVICA – stručni prvostupnik ekonomije, iz Bilica

Ravnatelj je predložio Marjana Slavicu kojeg je Školski odbor jednoglasno prihvatio.

**Ad.3.** Na natječaj za radno mjesto učitelja fizike, prijavila su se 2. kandidata, i to:

* EDI LABOR – diplomirani inženjer prometa, iz Šibenika
* BARISLAV POPARIĆ GRGAS – diplomirani inženjer elektrotehnike, iz Šibenika

Ni jedan ni drugi kandidat prijavljen na natječaj ne zadovoljava uvjete, a ravnatelj predlaže Barislava Poparić Grgasa. Školski odbor jednoglasno prihvaća prijedlog ravnatelja uz uvjet ponavljanja natječaja u roku od 5 mjeseci, sukladno Zakonu o odgoju i obrazovanju u osnovnoj i srednjoj školi.

**Ad.4.** Ravnatelj je na temelju Uputnice Zajedničkog povjerenstva za viškove i manjkove 01. listopada 2014. godine na određeno vrijeme (do dobivanja suglasnosti MZOS-a za zapošljavanje na neodređeno vrijeme) zaposlio Ivanu Finku. Suglasnost MZOS-a dobivena je 28. listopada 2014. godine, te ravnatelj traži prethodnu suglasnost Školskog odbora za zasnivanje radnog odnosa sa Ivanom Finkom na neodređeno radno vrijeme. Članovi Školskog odbora jednoglasno su prihvatili zahtjev ravnatelja.

**Ad.5.** Ravnatelj je na temelju Uputnice Zajedničkog povjerenstva za viškove i manjkove 27. listopada 2014. godine na određeno vrijeme (do dobivanja suglasnosti MZOS-a za zapošljavanje na neodređeno vrijeme) zaposlio Zvonku Babić. Škola je suglasnost MZOS-a dobila 07. studenog 2014. godine, te ravnatelj traži od Školskog odbora suglasnost za zapošljavanje na neodređeno vrijeme sa Zvonkom Babić. Školski odbor je prihvatio zahtjev ravnatelja sa 4 glasa za i jednim glasom protiv. Protiv prijedloga bio je Šime Šunjerga.

**Ad.6. i 7.** Slijedeće dvije točke dnevnog reda spojene su u jednu raspravu zbog vezane tematike. Tajnik je pozvao voditelja računovodstva koji je Školskom odboru dao na uvid Rebalans financijskog plana za 2014. godinu, kao i Financijski plan za 2015. godinu, te je nakon kraćeg izlaganja odgovarao na pitanja vezana za ove dvije točke. Nakon što su sva pitanja iscrpljena pristupilo se glasovanju o svakoj točki posebno, te su ove dvije točke jednoglasno prihvaćene.

**Ad.8.** Pod točkom Razno tajnik je dao na uvid članovima Školskog odbora Poslovnik Školskog sportskog društva „Čista“, (u daljnjem tekstu ŠSD) kojim je sukladno Pravilniku o načinu osnivanja, zadaćama, djelokrugu i načinu rada školskih športskih društava (NN 13/14.) uređen način rada ŠSD. Poslovnik ŠSD je jednoglasno usvojen. Sukladno članku 4. stavak 1. Školski odbor je na prijedlog ravnatelja za voditelja ŠSD imenovao Antoniju Živković Radnić učiteljicu tjelesne i zdravstvene kulture.

Sjednica je završila u 10:22 sati.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/14-01/09

**URBROJ:** 2182/1-12/1-6-14-2

U Čistoj Velikoj, 13. 11. 2014.